ધોનીની આ બાયોપિક એના મેકિંગ પાછળના લોકોને અંજલિ જેવી વધારે છે. તેનાં મમ્મી-પપ્પા, બહેન, તેના મિત્રો, કોચ, ટૅલન્ટ પારખીને ચાન્સ આપતા રેલવેના અને કોલ ઇન્ડિયાના ઉચ્ચ અધિકારીઓ, સાથે નોકરી કરતા લોકો, ટીમ-મૅનેજમેન્ટ, તેનાં પ્રિય પાત્રો વગેરે બધા જ લોકો અહીં ધોનીની લાઇફમાં કશુંક કન્સ્ટ્રક્ટિવ કામ કરે છે. ધોનીને શરાબથી નફરત છે, તે નજીકના લોકોની સામે પણ પોતાનાં ઇમોશન્સ વ્યક્ત કરતો નથી, સફળતા મળ્યા છતાં તેના દિમાગમાં રાઈ ભરાઈ નથી, તેનામાં ક્વિન્ટલના હિસાબે કૉન્ફિડન્સ છે, દેશ માટે ગમે એવાં આકરાં પગલાં લેતાં પણ ખચકાતો નથી. ટૂંકમાં કહીએ તો, રાંચીમાં ધોનીનું મંદિર બનશે તો એમાં પ્રસાદ તરીકે આ ફિલ્મની DVD વહેંચાશે.